פביאן הולנד

פביאן הולנד (בגרמנית: Fabian Holland; נולד ב־11 ביולי 1990) הוא כדורגלן גרמני המשחק בעמדות המגן השמאלי והקשר האחורי בדרמשטאדט 98.

קריירה 
הולנד החל את הקריירה שלו ככדורגלן בקבוצות הנוער של FSV פורסט בורגסדורף והרטה ברלין. בשנת 2008 עלה הולנד לקבוצת המילואים של הרטה ברלין. מעונת 2009/2010 החל לשחק בה באופן קבוע. בקיץ 2010 אובחן בתסמונת וולף–פרקינסון–וייט ונאלץ לעבור ניתוח לב. הולנד התאושש במהירות מן הניתוח ושב למשחק פעיל באוקטובר 2010.

ב־21 באפריל 2012 עלה הולנד לראשונה במדי הקבוצה הבכירה במשחק נגד פ.צ. קייזרסלאוטרן במסגרת עונת 2011/2012 בבונדסליגה. באותה עונה ירדה הקבוצה לבונדסליגה השנייה, אך הולנד המשיך לשחק בה באופן קבוע.

הולנד הושאל לדרמשטאדט 98 מהבונדסליגה השנייה לעונת 2014/2015. באותה עונה הצליח המועדון להעפיל אל הבונדסליגה.

ב־5 ביוני 2015 חתם הולנד בדרמשטאדט 98 לשנתיים.

קישורים חיצוניים

הערות שוליים 

כדורגלנים גרמנים
מגני כדורגל גרמנים
קשרי כדורגל גרמנים
כדורגלני הרטה ברלין
כדורגלני דרמשטאדט 98
ברלין: כדורגלנים
גרמנים שנולדו ב-1990